פרטיזן בלגרד

פרטיזן בלגרד (בסרבית: Југословенско спортско друштво Партизан Београду; אגודת ספורט יוגוסלבית פרטיזן בלגרד) היא אגודת ספורט סרבית מעיר הבירה בלגרד. אגודת הספורט נוסדה ב-4 באוקטובר 1945 בשם Fiskulturno društvo Centralnog doma Jugoslovenske armije Partizan (התרבות הגופנית והחברתית של הבית המרכזי של צבא יוגוסלביה פרטיזן), והוא שונה רק לאחר כמה שנים לשמה הנוכחי. בשנתה הראשונה פעלו קבוצות הכדורגל, הכדורסל, הכדורעף, האתלטיקה והשחייה של האגודה, ולאחר מכן החלו לקום תחת חסותה קבוצות ספורט בענפים אחרים. כיום מונה אגודת הספורט פרטיזן בלגרד יותר מ-20 קבוצות בענפי ספורט שונים.

 קבוצות האגודה 
ענף הספורטשם הקבוצהשנת הקמה כדורגלFK פרטיזן בלגרד1945 כדורסלKK פרטיזן בלגרד1945 כדורסל נשיםZKK פרטיזן בלגרד1953 כדורידRK פרטיזן בלגרד1948 כדורעףOK פרטיזן בלגרד1945 כדורעף נשיםZOK פרטיזן בלגרד1950 אתלטיקהAK פרטיזן בלגרד1945 שחיהמועדון שחייה פרטיזן בלגרד1945 כדורמיםVK פרטיזן בלגרד1946 שחמטמועדון שחמט פרטיזן בלגרד1946 סקימועדון סקי פרטיזן בלגרד1946 טניסמועדון סקי פרטיזן בלגרד1946 טניס שולחןמועדון טניס שולחן פרטיזן בלגרד1946רכיבה על אופנייםמועדון רכיבה על אופניים פרטיזן בלגרד1950 ענף הספורטשם הקבוצהשנת הקמה אגרוףמועדון אגרוף פרטיזן בלגרד1947 מרוץ אופנועיםמועדון מרוצי אופנועים פרטיזן בלגרד1947 הוקי קרחפרטיזן בלגרד1948 היאבקותמועדון היאבקות פרטיזן בלגרד1948 חתירהמועדון חתירה פרטיזן בלגרד1951 ג'ודומועדון ג'ודו פרטיזן בלגרד1953 ראגבימועדון ראגבי פרטיזן בלגרד1953 ירי אולימפימועדון ירי פרטיזן בלגרד1959 טאקוונדומועדון טאקוונדו פרטיזן בלגרד1996 צלילהמועדון צלילה פרטיזן בלגרד הרמת משקולותמועדון הרמת משקולות פרטיזן בלגרד קראטהמועדון קראטה פרטיזן בלגרד באולינגמועדון באולינג פרטיזן בלגרד קפיצה למיםמועדון קפיצה למים פרטיזן בלגרד 

 פרטיזן בלגרד באירופה 
הישג השיא של קבוצת הכדורגל של פרטיזן בלגרד הוא הגעה לגמר ליגת האלופות בעונת , בו הפסידה 1–2 לריאל מדריד. קבוצת הכדורסל זכתה ביורוליג (אז הליגה האירופית) בעונת  ובנוסף השתתפה ארבע פעמים בפיינל פור היורוליג. קבוצת הכדורעף הגיעה פעמיים לגמר גביע CEV (המפעל השני בחשיבותו באירופה), קבוצת הכדוריד הגיעה פעמיים לחצי גמר גביע EHF (השני בחשיבותו באירופה) ב-1999 ו-2002, והשתתפה פעם אחת בליגת האלופות בשנת 2003. קבוצת הכדורמים זכתה ב-LEN יורוליג 6 פעמים, בסופר קאפ האירופי פעם אחת, בגביע המחזיקות פעם אחת ובגביע LEN פעם אחת.

 היריבות עם הכוכב האדום בלגרד 

לפרטיזן בלגרד יריבות ארוכה עם יריבתה העירונית הכוכב האדום בלגרד, והיריבות בין המועדונים מכונה "הדרבי של בלגרד" או "הדרבי הנצחי". התחרות בין השתיים מורגשת בכל ענף ספורט בו פועלות קבוצות משתי האגודות, והמשחקים ביניהן נחשבים לאלימים ביותר. משחק הכדורגל הראשון בין האגודות נערך ב-5 בינואר 1947. נכון ל-20 באפריל 2023, במשחקי הדרבי בכדורגל ניצחה פרטיזן ב-45 משחקים ואילו הכוכב האדום ניצחה ב-66.

 אוהדים 
שמאל|ממוזער|300px|אוהדי פרטיזן בלגרד בכדורגל
מחנה האולטראס של פרטיזן בלגרד נקרא "גרוברי" – "הקברנים" (בסרבית: Гробари). הארגון עצמו מחולק לכמה קבוצות. הגרוברי מגיעים למשחקים של כל קבוצות האגודה, והם נחשבים אוהדים חמים מאוד שלא מפסיקים לעודד בשום שלב של המשחק. בכדורגל יושבים הגרוברי ביציע הדרומי של אצטדיון פרטיזן. בעונת  הורחקה פרטיזן מגביע אופ"א בגלל ההתנהגות הקהל שלה בצמד המשחקים מול זרניסקי מוסטאר הבוסנית.

 פרטיזן בלגרד מול קבוצות ישראליות 
קבוצות הכדורגל והכדורסל של פרטיזן בלגרד פגשו קבוצות ישראליות פעמים רבות.
קבוצת הכדורגל פגשה את מכבי חיפה בשלב המוקדמות של גביע אופ"א בעונת 1996/1997 וניצחה בשני המפגשים. בעונת 2006/2007 פגשה פרטיזן את מכבי חיפה במסגרת בית א' בגביע אופ"א, והמשחק הסתיים בניצחון 0-1 למכבי חיפה. צמד משחקים נוסף של פרטיזן בלגרד מול קבוצה ישראלית היה בשלב הראשון של גביע אופ"א בעונת 2005/2006, מול מכבי פתח תקווה. המשחק הראשון נערך בישראל ופרטיזן ניצחה בו 0-2, אבל במשחק השני, שנערך באצטדיון פרטיזן, הדהימה מכבי פתח תקווה את הקבוצה הסרבית בניצחון 2-5 והדיחה אותה מהמפעל.

גם בכדורסל פגשה פרטיזן בלגרד קבוצות ישראליות פעמים רבות. בשנת 1979 ניצחה 96-103 את הפועל חיפה בגביע קוראץ' (שהיה אז הגביע השלישי בחשיבותו באירופה), ובתום אותה עונה היא זכתה בגביע זה. את מכבי תל אביב בכדורסל פגשה פרטיזן מספר רב של פעמים, לרבות שלושה מפגשים בבית הגמר של גביע האלופות. בעונת 2009/2010 שיחקה פרטיזן בלגרד מול מכבי תל אביב בשלב הפלייאוף של היורוליג והפתיעה אותה בניצחון 1-3 בסיכום ארבעת המשחקים ביניהן. במיוחד זכורות ממשחקים אלה תצוגות העידוד המרשימות של אוהדי פרטיזן – המונים מהם הגיעו למשחקים. למשחק הבית הראשון של פרטיזן בסדרת המשחקים נגד מכבי הגיעו 20,783 אוהדים ולמשחק האחרון 21,367 אוהדים. פרטיזן בלגרד פגשה גם את בני הרצליה השרון והפועל ירושלים.

בהוקי קרח ניצחה פרטיזן בלגרד את קבוצת ראשון דווילס בתוצאה 1-9 בסיבוב הבתים הראשון של הגביע הקונטיננטלי לשנת 2016, שאותו אירחה פרטיזן עצמה.

 קישורים חיצוניים 


*
קטגוריה:אגודות ספורט